אצטדיון ליווייס

אצטדיון ליווייס (באנגלית: Levi's Stadium) הוא אצטדיון פוטבול הממוקם בעיר סנטה קלרה שבקליפורניה. האצטדיון הוא מגרשה הביתי של קבוצת הפוטבול סן פרנסיסקו 49' ומשמש גם מגוון אירועים כמו הופעות מוזיקה, משחקי כדורגל ועוד. האצטדיון אירח את הסופרבול ה-50 ב-2016, ואת סופרבול LX ב-2026. הוא אחד מהאצטדיונים שאירחו את מונדיאל 2026. היסטוריה בשנת 2006 הציעה קבוצת סן פרנסיסקו 49' לבנות אצטדיון חדש באתר אצטדיון קנדלסטיק פארק המשמש אותה, אך המשא ומתן עם עיריית סן פרנסיסקו לא צלח. כתוצאה מכך, הקבוצה החליטה להתמקד במיקום חדש בסנטה קלרה. ב-2010 אושר מימון האצטדיון במשאל של תושבי סנטה קלרה, בנייתו החלה באפריל 2012 והוא נחנך ב-17 ביולי 2014. האצטדיון הוא אצטדיון פתוח עם משטח דשא טבעי ובעל קיבולת של 68,500 מושבים, עם אפשרות להרחבה עד לכ-75,000 מושבים לאירועים גדולים. האצטדיון נקרא על שם מותג הג'ינס של חברת לוי שטראוס ושות', שרכשה את זכויות השיום תמורת כ-220 מיליון דולר לעשר שנים. מונדיאל 2026 אצטדיון ליווייס הוא אחד מ-11 אצטדיונים בארצות הברית ו-16 אצטדיונים בסך הכול שאירחו את מונדיאל 2026, והוא אירח שישה משחקים, חמישה בשלב הבתים של הטורניר, ואחד בשלב 32 האחרונות. קישורים חיצוניים אתר האינטרנט הרשמי של אצטדיון ליווייס (באנגלית) אתר האינטרנט הרשמי של אצטדיון ליווייס (באנגלית) אצטדיון ליווייס, ברשת החברתית פייסבוק אצטדיון ליווייס, ברשת החברתית X (טוויטר) אצטדיון ליווייס, ברשת החברתית אינסטגרם הערות שוליים